62019TO0619(01)_INF
Διάταξη του Γενικού Δικαστηρίου (έβδομο τμήμα) της 10ης Ιουλίου 2020 –KF κατά SATCEN
(Υπόθεση T‑619/19)
«Προσφυγή ακυρώσεως και αγωγή αποζημιώσεως – Προσωπικό του SATCEN – Συμβασιούχοι υπάλληλοι – Αρμοδιότητα των δικαιοδοτικών οργάνων της Ένωσης – Κοινή εξωτερική πολιτική και πολιτική ασφάλειας – Απόφαση περί κίνησης διοικητικής έρευνας σχετικά με την προσφεύγουσα-ενάγουσα προς εκτέλεση απόφασης του Γενικού Δικαστηρίου – Βλαπτική πράξη – Αίτημα καταβολής τόκων επί ποσού επιδικασθέντος από το Γενικό Δικαστήριο προς αποκατάσταση της προκληθείσας ζημίας – Άρθρο 76, στοιχείο δʹ, του Κανονισμού Διαδικασίας – Προσφυγή προδήλως απαράδεκτη»
1.
Κοινή εξωτερική πολιτική και πολιτική ασφάλειας – Αρμοδιότητα του δικαστή της Ένωσης – Πράξεις εκδοθείσες από το Δορυφορικό Κέντρο της Ευρωπαϊκής Ένωσης σε θέματα διοίκησης προσωπικού – Εμπίπτουν
(Άρθρα 2, 19 § 1, 21, 23 και 24 § 1, εδ. 2, ΣΕΕ· άρθρα 263, 268, 270, 275, εδ. 1, και 340, εδ. 2, ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση (ΚΕΠΠΑ) 2017/824 του Συμβουλίου, άρθρο 28)
(βλ. σκέψεις 18, 20-22, 24-28, 30)
2.
Οργανισμοί της Ευρωπαϊκής Ένωσης – Δορυφορικό κέντρο της Ευρωπαϊκής Ένωσης (SATCEN) – Κανονισμός Υπηρεσιακής Κατάστασης – Διαδικασία προσφυγής – Προσφυγή ενώπιον του δικαστή της Ένωσης – Προσφυγή βάλλουσα κατά της απόφασης περί απόρριψης της διοικητικής ένστασης – Παραδεκτό
(Άρθρο 263 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 90 § 1)
(βλ. σκέψη 36)
3.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα έναντι τρίτων – Απόφαση περί κίνησης διοικητικής έρευνας εντός του Δορυφορικού κέντρου της Ευρωπαϊκής Ένωσης – Προπαρασκευαστική πράξη – Δεν εμπίπτει
(Άρθρο 263 ΣΛΕΕ· απόφαση (ΚΕΠΠΑ) 2017/824 του Συμβουλίου, άρθρο 27 και παράρτημα IX, άρθρα 1 και 2)
(βλ. σκέψεις 40-45)
Αντικείμενο
Αφενός, προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης του διευθυντή του SATCEN, της 3ης Ιουλίου 2019, περί κίνησης διοικητικής έρευνας σχετικά με την προσφεύγουσα-ενάγουσα και, αφετέρου, αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία υποστηρίζει ότι υπέστη η προσφεύγουσα-ενάγουσα λόγω, ιδίως, της απόφασης αυτής.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή.
2)
Καταδικάζει την KF στα δικαστικά έξοδα, περιλαμβανομένων των εξόδων της διαδικασίας ασφαλιστικών μέτρων.
3)
Παρέλκει η εξέταση της αίτησης παρέμβασης του Συμβουλίου της Ευρωπαϊκής Ένωσης.
4)
Κάθε διάδικος φέρει τα σχετικά με την αίτηση παρέμβασης δικαστικά έξοδά του.